jkorsvik/nowiki_second_scrape_merged huggingface dataset:
Børtveit kraftverk

Børtveit kraftverk er et vannkraftverk ved Jektavik i Stord kommune i Vestland.
Kraftverket ble åpnet i 1920. Maskineriet er fra nyere tid.
Det utnytter et fall på 360 meter fra Svartavatnet i Børtveitelva til sjøen. Svartavatnet reguleres mellom 364 og 343 moh.
Installert effekt er 2,4 MW fra en horisontal peltonturbin. Kraftverket har totalt en midlere årsproduksjon er 9,7 GWh og regnes som et småkraftverk.
Opprinnelig forsynte kraftverket gruvedriften i Litlabø med kraft. Eier er Sunnhordland Kraftlag.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Sunnhordland kraftlag
Rhythm Is It!

Rhythm Is It! er en tysk dokumentarfilm fra 2004 av Thomas Grube og Enrique Sánchez Lansch.


== Handling ==
I februar 2003 begynner Berliner Philharmoniker og sjefdirigent Simon Rattle med et prosjekt med 250 barn og ungdommer. Ledet av koreografen og dansepedagogen Royston Maldoom skal de oppføre Igor Stravinskijs ballett Le sacre du printemps (Vårofferet). De fleste av danserne har ingen erfaring med dans og klassisk musikk, og må lære å danse til musikkverket på bare seks uker.
Under dokumentaren møter man nærmere tre av ungdommene: Martin, som har vanskeligheter med å slippe andre mennesker inn på seg, den foreldreløse flyktningen Olayinka fra Nigeria, og Maria, som anser seg som lat, men likevel beslutter å fullføre skolen og delta i prosjektet, mens venninnen kort etter dropper ut.
Filmen viser dermed unge menneskers utvikling, som gjennom å lykkes utvikler sin selvbevissthet og personlighet. Den viser kaoset under prøvene, de umotiverte ungdommene i begynnelsen, og deres læreres kritikk mot Maldoom, som de mener stiller for strenge krav.
Gjennom felles anstrengelse klarer likevel ungdommene å gjennomføre en imponerende forestilling sammen med Berliner Philharmoniker i Arena Treptow ved Treptower Park.
Kritikeren Axel Brüggemann beskrev filmen som en av de beste filmer som er laget om oppdragelse.


== Utmerkelser ==
2005: Bayrischer Filmpreis Bester Dokumentarfilm
2005: Deutscher Kritikerpreis
2005: Deutscher Filmpreis Beste Dokumentarfilm
2005: Deutscher Filmpreis Bester Schnitt


== Referanser ==


== Eksterne lenker ==
(en) Rhythm Is It! på Internet Movie Database 
(da) Rhythm Is It! i Danmark Nationale Filminstitut 
(fr) Rhythm Is It! på Allociné 
(nl) Rhythm Is It! på MovieMeter 
(en) Rhythm Is It! på AllMovie 
(en) Rhythm Is It! på Turner Classic Movies 
(en) Rhythm Is It! på Rotten Tomatoes
Von Willebrands sykdom

Von Willebrands sykdom er den mest vanlige arvelige koaguleringssykdommen som er beskrevet hos mennesker. Den ble beskrevet første gang av Erik Adolf von Willebrand i 1926. Den kan også forekomme hos hunder.
Daniele Barbaro

Daniele Matteo Alvise Barbaro (født 8. februar 1513 i Venezia, død 13. april 1570 i Venezia) var en italiensk humanist som studerte filosofi, matematikk og optikk ved universitetet i Padova. Han oversatte og kommenterte Vitruvius. Han er også kjent under navnene Barbarigo og Barberigo. Suffikset igo er typisk for språket i Venezia.


== Liv og virke ==


=== Bakgrunn ===
Han var sønn av Francesco Barbaro (død 1549), podestà av Verona og senator i republikken Venezia og av hans hustru Elena Pisani, som var datter av bankieren Alvise Pisani og hans hustru Cecilia Giustinian.Daniele Barbaro studerte filosofi, matematikk og optikk ved universitetet i Padova.


=== Virke for Republikken Venezia ===
Fra 1531 var Barbaro Venezias offisielle historiker (Pubblico storiografico), i 1548 ble han ambassadør til England, i 1550 Patriarkens coadiutor. Barbaro var Venezias ambassadør i London, og var en av de tre som representerte Venezia ved konsilet i Trent i 1561. Han ble i 1557 valgt til å hjelpe patriarken av Aquileia Giovanni Grimani til å oversette Vitruvius. Fra Barbaro stammer også en rekke andre verker, innen faltene kunst, matematikk, naturvitenskap og optikk.
Fra ham stammer også utkastet til Padovas botaniske have.Sammen med sin bror Marcantonio Barbaro fikk han bygget Villa Barbaro som står på UNESCOs verdensarvliste.
Barbaros var venn og beundrer av personligheter som Andrea Palladio, Pietro Bembo og Torquato Tasso.
Han beskriver i sin La pratica della perspettiva bruken av slipte linser i en camera obscura. Riktignok hadde Leonardo da Vinci allerede beskrevet dette i sine skissebøker, men dette ble ikke publisert før etter Leonardos død.


== Verker ==

Han har utgitt sin grandonkel Ermolao Barbaros verker:

Kommentarer til Aristoteles Retorikken (Venzia, 1544),
Compendium scientiae naturalis (Venzia, 1545).Han har selv skrevet:

en oversettelse med kommentarer av Dieci libri dell'architettura di M. Vitruvio (De ti bøker om arkitektur av M. Vitruvius, Venezia, 1556), som han senere publiserte i en utgave på latin (M. Vitruvii de architectura, Venzia, 1567),
La pratica della perspettiva (Praktisering av perspektivet, Venezia, 1569)


== Referanser ==


== Eksterne lenker ==
The Cardinals of the Holy Roman Church
Bjølvo kraftverk

Bjølvo kraftverk ligger ved Ålvik i Kvam kommune i Vestland. 
Vannkraftverket utnytter fallet mellom Bjølsegrøvvatnet og Hardangerfjorden. Bjølsegrøvvatnet reguleres mellom 880 og 862 moh. Det overføres også vann fra flere bekkeinntak og fra Kastdalen pumpestasjon.


== Nye Bjølvo kraftverk ==
Staten overtok kraftverket i 1964 som følge av hjemfallsrett og Bjølvefossen AS leide så verket frem til 1997 da Statkraft overtok driften.
Den nye kraftstasjonen startet produksjonen i 2004 og eies og drives av Statkraft.
Det nye kraftverket ligger innsprengt 1200 meter inne i fjellet, mens den gamle stasjonsbygningen ligger i dagen ved Hardangerfjorden.
Årlig produksjon er på ca. 391 GWh. Installert effekt er 98 MW.


== Gamle Bjølve Kraftverk ==
Bjølvo kraftanlegg med dam, rørgate og turbinhall ble bygget årene 1915-1918. Kraftstasjonen ble tegnet av landets ledende industriarkitekt, Thorvald Astrup (1876–1940).
Det opprinnelige kraftverket startet produksjonen med tre peltonturbiner, hver på 9 MW. I 1972 ble et nytt aggregat på 36 MW montert, samtidig som de tre første aggregatene gikk ut av daglig drift. Turbinen er av typen horisontalakslet 2-strålet pelton. Kraftverket ble utvidet med en ny tvillingpeltonturbin i 1938 på 18,4 MW.
Transformatorstasjonen ved Bjølve Kraftverk var landets første utendørs koblingsanlegg.
Den gamle kraftstasjonen og rørgaten ble revet i 2016 / 2017.


== Trallebanen og rørgaten ==
Trallebanen langs rørgaten går fra dammen ved Bjølsegrøvvatnet og ned til havnivå i Ålvik. Trallebanen løfter fra 0 – 900 moh over et strekk på 1400 m. og den skal med sine 62,5 grader være den bratteste trallebanen i Europa.
Rørgaten består av to rør. Det første ble montert i 1917-18 og det andre røret kom i 1938. I 1940 ble det stopp i driften en kort periode på grunn av sabotasje og brudd på rørene.


== Ytre Ålvik provisoriske kraftverk ==
Ytre Ålvik provisoriske kraftverk stod klar i 1914. Det utnyttet et fall på 170 meter i Bjølvo. Formålet var å skaffe kraft til å drive driftstunnel for Bjølvo kraftverk.Det ble nedlagt i 1997 da et aggregat havrerte.


== Bjølvefossen ==
Bjølvo kraftverk ble etablert for å gi energi til A/S Bjølvefossen som årene 1918-1919 produserte kalsiumkarbid. Fra 1925 ble det anlagt et elektro-metallurgisk smelteverk som produserte ferrosilisium.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
vasskrafta.no


== Eksterne lenker ==
Trallebanen
«Bjølvo kraftverk». Kulturminnesøk. Riksantikvaren – Direktoratet for kulturminneforvaltning. 
AF-gruppen: Riving av Bjølvo Kraftverk
Liste over fylker i Wyoming

Liste over fylker i Wyoming. Det er 23 fylker i den amerikanske delstaten Wyoming.

Albany County
Big Horn County
Campbell County
Carbon County
Converse County
Crook County
Fremont County
Goshen County
Hot Springs County
Johnson County
Laramie County
Lincoln County
Natrona County
Niobrara County
Park County
Platte County
Sheridan County
Sublette County
Sweetwater County
Teton County
Uinta County
Washakie County
Weston County


== Referanser ==
QinetiQ

QinetiQ er et delvis statseiet britisk forsvarsindustriselskap, grunnlagt i juli 2002 da forsvarets forskningsetat, Defence Evaluation and Research Agency (DERA), ble delt i et kommersielt selskap, QinetiQ, og et militært forskningslaboratorium, Defence Science and Technology Laboratory. Selskapet har omkring 10 000 ansatte (2005) og årlige inntekter på cirka 1,45 milliarder dollar (2004). Da selskapet ble opprettet la regjeringen til grunn at QinetiQ skulle fortsette å være et britisk konsern, med hovedkontor i Storbritannia, og at Forsvarsdepartementet skulle beholde en «spesiell andel» i selskapet. I februar 2003 ervervet det amerikanske private equity-firmaet Carlyle Group en 33,8% andel i selskapet for 42 millioner pund. Eierskapet er idag delt mellom Forsvarsdepartementet (56%), Carlyle Group (31%) og ansatte (13%).


== Eksterne lenker ==
Offisielt nettsted 
(en) Qinetiq – kategori av bilder, video eller lyd på Commons
Ågotnes

Ågotnes er et tettsted i Øygarden kommune i Vestland fylke. Tettstedet har 3 624 innbyggere per 1. januar 2022, og ligger nord på øya Sotra.
Ågotnes fungerer som lokalsenter for nordre del av Sotra, og her finnes blant annet barne- og ungdomsskole, idrettsanlegg, brannstasjon, legesenter og helsestasjon. Forsyningsbasen CCB (Coast Center Base) ligger her, og mange industribedrifter har etablert seg i tilknytning til denne basen.


== Referanser ==
Litlesotra

Litlesotra (også brukt: Lillesotra) er en øy i Øygarden kommune, vest for Bergen. Øyen ligger mellom fastlandet (Bergenshalvøya) i øst og Bildøy og Sotra i vest. Arealet er 16,7 km². Største tettsted er kommunesenteret Straume.
Etter at Sotrabrua åpnet i 1971, har innbyggertallet økt raskt, og det bor nå ca. 10 000 mennesker på Litlesotra.
Straume (Øygarden)

Straume er kommunesenteret i Øygarden kommune i Vestland. Stedet ligger på øya Litlesotra og et av Vestlandets største handlesentre, Sartor Storsenter, ligger midt i sentrum av Straume. Straume hadde 9 409 innbyggere i 2006. I 2011 ble planene for Sotra Kystby på Straume vedtatt av daværende Fjell kommune.


== Referanser ==
Florence av Worcester

Florence av Worcester (død 7. juli 1118) var en engelsk krønikeskriver på 1100-tallet som var munk i Worchester i England.
Utover hans dødsdato som ble nedtegnet av den mannen som fortsatte hans arbeid, er det ingenting vi vet om Florences liv. Hans krønike Chronicon ex chronicis begynner med skapelsen og slutter med 1117. Grunnlaget for hans arbeid var en krønike som ble satt sammen av Marianus Scotus, en irsk eremitt som først levde i Fulda og senere i Mainz. Marianus, som begynte sitt arbeid etter 1069, skrev frem til året 1082. Florence kompletterte Marianus fra en tapt versjon av Den engelske krønike, og fram til verkene til Asser, biskop av Sherborne. Han er alltid verd å sammenligne med den bevarte utgaven av Den engelske krønike, og fra opptegnelsesåret 1106 er han en selvstendig annalist, tørr i stilen, men svært nøyaktig.
Enten Florence eller en senere redaktør av hans arbeid lånte betydelig fra de første fire bøkene til historikeren Eadmers Historia novorum. Florences arbeid er videreført fram til 1141 av en John av Worcester som skrev inn opptegnelser til omtrent 1150. John er en verdifull kilde for de senere år av kong Henrik I av England og de tidlige årene til kong Stefan av England. Han skrev fordelaktig, men ikke kritikkløst om Stefan.


== Eksterne lenker ==
Latin Chroniclers from the Eleventh to the Thirteenth Centuries: Florence of Worcester fra The Cambridge History of English and American Literature, Volume I, 1907–21.
The Chronicle of Florence of Worcester Full tekst av en engelsk oversettelse fra 1854 i Google Books
Adams County (Ohio)

Adams County er et fylke i den amerikanske delstaten Ohio. Det ligger i sør i staten og det grenser mot Highland County i nord, Pike County i nordøst, Scioto County i øst og mot Brown County i vest. Det har også grense mot delstaten Kentucky i sør.
Adams Countys totale areal er 1 517 km² hvorav 5 km² er vann. I 2000 hadde fylket 27 330 innbyggere og administrasjonssenteret ligger i byen West Union.
Fylket ble grunnlagt 10. juli 1797 og er oppkalt etter USAs 2. president, John Adams. 


== Befolkningsutvikling ==


== Referanser ==


== Eksterne lenker ==
(en) Adams County, Ohio – kategori av bilder, video eller lyd på Commons 
Adams County Travel and Visitors Bureau
Adams County Public Library Arkivert 3. desember 2019 hos Wayback Machine.
Weißwasser (Oberlausitz)

Weißwasser (sorbisk: Běła Woda) er en tysk by og kommune i Oberlausitz i Landkreis Görlitz i Fristaten Sachsen. Byen har 19 615 innbyggere (31. desember 2009), og er en del av forvaltningsfellesskapet Weißwasser.


== Bilder ==

		
		
		


== Referanser ==


== Eksterne lenker ==
(de) Offisielt nettsted 
(en) Weißwasser – kategori av bilder, video eller lyd på Commons 
(en) Weißwasser – galleri av bilder, video eller lyd på Commons
Tysklands førstedamer

Tysklands førstedame viser strengt tatt til statsoverhodets hustru, dvs. fra 1919 presidentens hustru. Før 1918 er «førstedamen» keiserinnen. 
Begrepet har, spesielt i nyere tid, også vært brukt om kanslerens hustru, spesielt tatt i betraktning av at det er kansleren og ikke presidenten som nå har den faktiske makten.
Denne siden inneholder en oversikt over hustruene til innehaverne av de høyeste posisjonene i den tyske staten.


== Keiserinner ==
1871-1888: Augusta (født prinsesse av Sachsen-Weimar-Eisenach) (gift med keiser Vilhelm I)
1888: Victoria (født prinsesse av Storbritannia og Irland, datter av dronning Victoria av Storbritannia) (gift med keiser Fredrik III)
1888-1918: Augusta Victoria (født prinsesse av Schleswig-Holstein-Sonderburg-Augustenburg) (gift med keiser Vilhelm II)


== Presidentfruer (førstedamer i egentlig forstand) ==
Louise Ebert
Ingeborg Dönitz
Elly Heuss-Knapp
Hedwig Heuss (1952–1959), Theodor Heuss' svigerinne, som fungerte i vervet da begge var enke/enkemann, men uten at de to var forbundet med hverandre.
Wilhelmine Lübke
Hilda Heinemann
Mildred Scheel
Veronika Carstens
Marianne von Weizsäcker
Christiane Herzog
Christina Rau
Eva Luise Köhler
Bettina Wulff


== Kansleres ektefeller ==

1871-1890: Fyrstinne Johanna von Bismarck (gift med fyrst Otto von Bismarck)
1894-1897: Fyrstinne Marie zu Hohenlohe-Schillingsfürst, hertuginne av Ratibor, prinsesse av Corvey (født prinsesse av Sayn-Wittgenstein-Berleburg) (gift med fyrst Chlodwig zu Hohenlohe-Schillingsfürst)
1900-1909: Fyrstinne Maria von Bülow (født prinsesse di Camporeale) (gift med fyrst Bernhard von Bülow)
1917: Margarete Michaelis (gift med Georg Michaelis)
1917-1918: Grevinne Anna von Hertling (gift med grev Georg von Hertling)
1918: Prinsesse Maria-Luise av Baden (født prinsesse av Hannover og Cumberland, kongelig prinsesse av Storbritannia og Irland, hertuginne til Braunschweig og Lüneburg, datter av kronprins Ernst August av Hannover og prinsesse Thyra av Danmark, barnebarn av kong Christian IX av Danmark) (gift med prins Maximilian av Baden)
1918-1919 Louise Ebert (gift med Friedrich Ebert) og Thea Haase (født Lichtenstein) (gift med Hugo Haase) – formenn for provisorisk regjering
1919-1920 Hedwig Bauer (gift med Gustav Bauer)
1920-1921 Marie Fehrenbach (gift med Konstantin Fehrenbach)
1923: Käte Stresemann (gift med Gustav Stresemann)
1923-1924 og 1926-1928: Johanna Marx (født Verkoyen) (gift med Wilhelm Marx)
1928-1932: Ingen
1932-1933: Elisabeth von Schleicher (født von Henning, først gift med Kurts fetter Bogislav von Schleicher) (gift med Kurt von Schleicher)
1933-1945: Ingen
april 1945: Eva Braun
1949-1963: ingen, da Konrad Adenauer var enkemann. Libet Werhahn ledsaget sin far på flere reiser.
1963-1966: Luise Erhard (gift med Ludwig Erhard)
1966-1969: Marie-Luise Kiesinger (gift med Kurt Georg Kiesinger)
1969-1974: Rut Brandt (gift med Willy Brandt)
1974-1982: Loki Schmidt (gift med Helmut Schmidt)
1982-1998: Hannelore Kohl (gift med Helmut Kohl)
1998-2005: Doris Schröder-Köpf (gift med Gerhard Schröder)
2005–2021: Joachim Sauer gift med Angela Merkel.
2021–: Britta Ernst gift med Olaf Scholz.
Liste over fylker i Arkansas

Liste over fylker i Arkansas. Det er 75 fylker i den amerikanske delstaten Arkansas.


== Referanser ==
Vingulmark

Vingulmark (norrønt Vingulmǫrk) var det gamle navnet på et småkongedømme og senere jarledømme i norrøn tid og i middelalderen i området rundt Oslofjorden. Vingulmark var et av de tre (fire) fylkene under Borgartingsloven som til sammen utgjorde det gamle landskapet Viken. I dag er navnet Vingulmark ikke i bruk. Det gamle Vingulmark omfattet dagens Østfold, Follo, Oslo, Bærum og Asker, og en periode også Eiker og Lier, som ellers hørte til Vestfold. Ved inndelingen av landet i sysler ble Vingulmark delt i Oslosyssel og Borgarsyssel.
Første ledd i navnet, Vingul, er noe usikkert. Det kan være et eldre navn for den innerste delen av Oslofjorden fra før vikingtid av ukjent innhold, eller det kan ha sammenheng med «vingle» i betydningen «svinge», «bøye ustøtt». Navnets opprinnelige mening kan ha vært ment i overført betydning, på norrønt har vingul betydningen en hests fallos. Stedsnavnet kan da peke tilbake på hva landskapet lignet på, eksempelvis den delen av Oslofjorden.Siste ledd i navnet, mark eller mork, hadde også fra gammel norrøn tid (tidlig jernalder) betydning grense, merke som grenseområde mellom bygder. Antagelig var en slik mark som skilte de to delene av det landskapet som i dag kalles Østfold.Snorre Sturlason skriver i Heimskringla at Harald Hårfagre arvet blant annet Vingulmark etter sin far Halvdan Svarte, som han forsvarte ved å bekjempe kong Gandalv, som tidligere hadde hatt halve Vingulmark, og hans sønn Hake.Noen av de kjente småkonger i Vingulmark er:

Gudrød Veidekonge, fikk halve Vingulmark i medgift.
Alvgeir
Gandalv Alvgeirsson
Halvdan Svarte, sønn av Gudrød Veidekonge og far til Harald Hårfagre.
Olav Haraldsson Geirstadalf, sønn av Harald Hårfagre.
Tryggve Olavsson, sønn av Olav Haraldsson Geirstadalf, sønnesønn av Harald Hårfagre og far til Olav Tryggvason.
Harald Grenske, far til Olav Haraldsson den hellige, brent i hjel av Sigrid Storråde.Etter Harald Grenske er det neppe rimelig å snakke om Vingulmark som et småkongedømme. Snorre nevner at Håkon jarls sønn Eirik Håkonsson fikk Vingulmark som jarldømme.


== Se også ==
Ranrike – et annet norsk stedsnavn ikke lenger i bruk


== Referanser ==
Marianne von Weizsäcker

Marianne von Weizsäcker (født 17. mai 1932 i Essen) er enken til Tysklands tidligere president Richard von Weizsäcker. Hun var Tysklands førstedame fra 1984 til 1994.
Weizsäcker ble i 1986 tildelt storkors av St. Olavs orden.


== Referanser ==


== Eksterne lenker ==
Weizsäcker-Stiftung
UVF

UVF kan vise til:

Ulster Volunteer Force (1912), irsk lojalistisk organisasjon stiftet i 1912
Ulster Volunteer Force, nordirsk lojalistisk organisasjon stiftet i 1966
Caldwell County

Caldwell County er navnet på fire fylker i USA:

Caldwell County (Kentucky)
Caldwell County (Missouri)
Caldwell County (Nord-Carolina)
Caldwell County (Texas)Se også:

Caldwell Parish i Louisiana
George Allan

George Allan var en fotballspiller fra Skottland. Mest kjent er han fra sin tid i Liverpool FC. Allan ble født 23. august 1875 og døde allerede 24 år gammel 9. oktober 1899 av tuberkulose.
Allan debuterte for Liverpool i sesongen 1895/1896 og bokførte 25 mål på kun 20 kamper i ligaen da Anfield klubben vant 2. Divisjon det året.
Allan klarte ikke å fortsette sin utrolige scoringsform, men han står likevel med 58 mål på 96 kamper i alle turneringer. Han ble i 2 sesonger på rad Liverpools topscorer. Dette var i den nevnte 1895/1896 sesongen, og dessuten sesongen etter i 1896/1897.
Allan fikk en landskamp for Skottland mot England 3. april 1897.
I 1897 byttet han klubb til Celtic, men han returnerte til Liverpool året etter. Her ble han helt til han døde i 1899.


== Se også ==
Statistikk om Liverpool FC.


== Referanser ==


== Eksterne lenker ==
(en) George Allan – WorldFootball.net 
(en) George Allan – EU-Football.info 
Profil på LFChistory.net
Furubarktege

Furubarktege (Aradus cinnamomeus Panzer) er en nebbmunn som  tilhører barktegene.  Furubarktegen er utbredt i furuskog over store deler av Norge.


== Utseende ==
Furubarktege er flat, langstrakt oval. Fargen er grå til rødbrun. Den utvokste tegen er fra 3,5 til 4,5 mm lang og har en lang sugesnabel på undersiden av hodet.  De unge individene har ikke utviklet vinger, men kan ha mindre anlegg til vinger. De ligner de voksne tegene.


== Levevis ==

Furubarktege lever på stammen av furu, under bark særlig på yngre furutre.  Den finnes sjelden på lerk. Tegen stikker sin lange sugesnabel inn og henter næring fra underbarken. Gjennom sitt sug påvirkes treets vekst og det fører til skader som gir redusert kvalitet på trevirket.
Furubarktge lever i to år og overvintrer to ganger.  De overvintrer første gang som nymfe og andre gang som utvokst tege (imago).  Tegen overvintrer  i skogbunnen nær trestammen eller nederst, under bark på selve stammen.  Om våren søker tegene opp i treet og begynner å suge plantesaft.  Paringen skjer vanligvis tidlig om våren. Larvene klekkes i begynnelsen av juni og kryper en tid fritt omkring. De utvokste hunnene har flygevinger og flyr fra tre til tre, hvor de legger sine egg. Tegen velger vanligvis trær som er mellom 8 og 13 år. Egglegningen finner sted i løpet av  våren, eggene legges ett og ett eller i grupper.
Furubarktege er en varmekjær art og foretrekker solfylte steder med litt åpen furuskog.  Derfor finnes de oftest under barklaget på sydsiden av stammen. Furubarktegen trives dårlig i tette ungskog av furu og skog innblanding med bjørk.


== Skadedyr ==
Når furubarktegen suger plantesaft, fører det til at plantevevet blir misdannet. Det oppstår brune flekker i det ytre trelaget under barken, og barkoverflaten blir knudrete. Skadene fører til reduksjon av treets tilvekst.  Skade på furu kan være lett å overse, da den ytre barken av treet ikke direkte angripes.
Angrep fra få individer har ikke så stor betydning, men store skader kan oppstå når et yngre furutre angripes av flere hundre furubarkteger. På grunn av barktegens levemåte, under bark, gir kjemisk bekjempelse ofte dårlige resultater,  behandlingen blir både komplisert og kostbar.


== Eksterne lenker ==
(en) furubarktege i Global Biodiversity Information Facility 
(no) furubarktege hos Artsdatabanken 
(sv) furubarktege hos Dyntaxa 
(en) furubarktege hos Fauna Europaea 
(en) furubarktege hos NCBI 
(en) Kategori:Aradus cinnamomeus – bilder, video eller lyd på Wikimedia Commons 
(en) Aradus cinnamomeus – galleri av bilder, video eller lyd på Wikimedia Commons 
Aradus cinnamomeus – detaljert informasjon på Wikispecies 
Norsk entomologisk forening – for deg som vil lære mer om insekter.
Cameron County

Cameron County er navnet på to fylker i USA:

Cameron County (Pennsylvania)
Cameron County (Texas)se også

Cameron Parish i Louisiana